MGP Nordic 2009

MGP Nordic 2009 var den femte og foreløpig siste utgaven av MGP Nordic, en nordisk, tv-sendt sangkonkurranse for barn mellom 8 og 15 år. Konkurransen ble arrangert i TV-huset i Stockholm i Sverige lørdag 28. november 2009. Danmark, Finland, Norge og Sverige deltok med to sanger hver, og vinneren ble svenske Ulrik Munther med «En vanlig dag». Dette var Sveriges første seier i konkurransen. 

 Bakgrunnen 
Det var femte og foreløpig siste gang MGP Nordic ble arrangert, og andre gang den ble holdt i Sverige. Programleder var Ola Lindholm, mens Marthe Sveberg Bjørstad kommenterte sendingen for norske seere.

Hvert av de deltakende landene holdt en nasjonal finale i forveien. NRK arrangerte MGPjr 2009 i september, der Jørgen Dahl Moe vant med «Din egen vei». Andreplassen Mystery fikk også delta i MGP Nordic, siden hvert land stilte med to sanger.

 Sendingen 
De åtte artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk deretter videre til en superfinale der de fire sangene ble fremført på nytt. Finske Amanda, danske PelleB, norske Jørgen og svenske Ulrik gikk videre til superfinalen.

I avstemningen vant Ulrik en klar seier med toppoeng fra de tre andre landene. Dette var første gang Sverige vant MGP Nordic. Danmark ble nummer to, mens Finland og Norge endte på delt tredjeplass.

 Resultat 
Første runde
 Nr. Land Språk Artist Tittel Norsk oversettelse ResultatFørste sejr til Sverige: Ulrik vandt MGP Nordic 2009 – melodigrandprix.net 1  Norsk Mystery «Rock e sunt» Rock er sunt Ute 2  Svensk Amanda «Jag vill leva» Jeg vil leve Superfinale 3  Dansk PelleB «Kun min» Bare min Superfinale 4  Norsk Jørgen «Din egen vei» – Superfinale 5  Svensk The Black White Boys  «Kommer du ihåg mig?» Husker du meg? Ute 6  Svensk Ulrik  «En vanlig dag»– Superfinale 7  Dansk Engledrys «Familien – min bedste ven» Familien – min beste venn Ute 8   Svensk Rebecca  «Skaffa en annan tjej» Skaff en annen jente Ute
Superfinale
Nr.LandArtistTittelPoengPlass2Amanda«Jag vill leva»2033PelleB«Kun min»2824Jørgen«Din egen vei»2036Ulrik«En vanlig dag»361

 Avstemning 
Resultatet ble avgjort av seernes telefonstemmer, og det var ikke mulig å stemme på sangene fra eget land. Hvert land ga 12 poeng til den sangen som fikk flest telefonstemmer, 8 poeng til andreplassen og 6 poeng til sangen med færrest telefonstemmer. Svenske Ulrik var favoritten i alle land. 
 Nr. Deltaker TelefonstemmerTotalt2 Amanda 668203 PelleB8 812284 Jørgen68 6206 UIrik121212–36

 Siste MGP Nordic 
Dette var foreløpig siste gang den nordiske konkurransen ble arrangert. MGP Nordic 2010 skulle egentlig holdes i Norge, men finalen ble avlyst noen måneder i forveien og har ikke blitt arrangert siden. Årsaken var at Danmark ønsket å satse på sin nasjonale finale, mens SVT la sin nasjonale konkurranse, Lilla Melodifestivalen, på is frem til 2012.

 Se også 
 Junior Eurovision Song Contest 2009

Referanser

 Eksterne lenker 
 NRKs side om MGP Nordic
 SVTs side om MGP Nordic
 YLEs side om MGP Nordic
 DRs side om MGP Nordic

Kategori:Melodi Grand Prix junior
Kategori:Musikk i 2009